Александр Козловский

Александр Александрович Козловский (1944 елның 1 сентябре, Ленинград, ССРБ) — Россия дәүләт һәм сәясәт эшлеклесе. IV һәм V чакырылыш Россия Федерациясе Дәүләт Думасы депутаты. «Бердәм Россия» фракциясе әгъзасы. Россия Федерациясе Олимпия комитеты вице-президенты (1992—2003). Педагогика фәннәре кандидаты (1999).

 Тормыш юлы 
Александр Козловский 1944 елның 1 сентябрендә Ленинградта туа. 1961 елда профессор  (ЛЭИС) укырга керә. 1966 елда «радиоинженер» белгечлеге буенча институтны тәмамлый. Укуын тәмамлаганнан соң, 1967 елдан 1970 елга кадәр, ЛЭИСның кече фәнни хезмәткәре, теоретик радиотехника кафедрасы ассистенты булып эшли.

1970 елдан социалистик илләрнең яшьләр оешмалары белән элемтәләр буенча Комсомолның Үзәк бүлеге инструкторы.

1976—1981 елларда — Милли олимпия комитеты белән элемтәләр бүлеге башлыгы, Олимпия уеннарын оештыру комитетының Халыкара идарәсе башлыгы, ССРБ Министрлар Советы рәисе урынбасары, 1980 елгы Олимпия уеннарын оештыру комитеты рәисе ярдәмчесе.

1981 елдан ССРБ Министрлар Советы Президиумының әйләнә-тирә мохитне саклау һәм ресурслардан рациональ файдалану буенча өлкән референты, соңрак җаваплы секретаре. 1986 елдан 1991 елга кадәр Халыкара спорт элемтәләре идарәсе башлыгы, ССРБ Дәүләт спорт комитеты рәисе урынбасары вазыйфаларын башкара.

1991 елда ССРБ Олимпия комитеты рәисе урынбасары итеп билгеләнә. 1992 елның мартыннан Россия Олимпия Комитеты вице-президенты.

2003 елның декабрендә «Бердәм Россия» партиясеннән Россия Дәүләт Думасына депутатлыкка кандидат итеп сайлана, сайлаулар нәтиҗәләре буенча IV чакырылыш Дәүләт Думасы депутаты итеп сайлана.

2005 елның декабрендә Козловский Россия Олимпия комитетының мактаулы вице-президенты итеп сайлана Коммерсантъ.

2007 елның 11 декабрендә V чакырылыш Дәүләт Думасына депутатлар сайлауда «Бердәм Россия» сәяси партиясе тарафыннан тәкъдим ителгән кандидатларның федераль исемлеге составында сайлана Российская газета. Думада Бәйсез Дәүләтләр Берлеге эшләре һәм ватандашлар белән элемтәләр комитеты әгъзасы була.

2013 елның 23 ноябрендә Европа Олимпия комитетлары башкарма комитеты составына керә.

 Закон чыгару эшчәнлеге 
2003 елдан 2011 елга кадәр, IV һәм V чакырылыш Дәүләт Думасы депутаты вәкаләтләрен үтәү дәвамында, «Иҗтимагый берләшмәләр турында» федераль закон проектына төзәтмәләрнең автордашы була.

 Бүләкләр 

 1970 — «Фидакарь хезмәт өчен. В. И. Ленинның тууына 100 ел тулу уңаеннан» медале;
 1980 — Хөрмәт Билгесе ордены;
 1994 — Халыкара Олимпия комитетының Көмеш Олимпия ордены;
 1997 — Дуслык ордены;
 2002 — «Атказанган физик культура хезмәткәре» мактаулы исеме;
 2005 — «Казанның 1000 еллыгы истәлегенә» медале.

 Искәрмәләр 

 Сылтамалар 

 Россия Олимпия комитеты сайтында профиле
 Татарстан Республикасы Хөкүмәте сайтында профиле 
 Козловский Александр Александрович // Информационное агентство «Экспертный канал ФедералПресс»


Төркем:Әлифба буенча сәясәтчеләр
Төркем:«Казанның 1000 еллыгы истәлегенә» медале белән бүләкләнүчеләр
Төркем:Дуслык ордены (Россия) кавалерлары
Төркем:Педагогика фәннәре кандидатлары
Төркем:Питырбурда туганнар
Төркем:Википедия:Замандашлар биографиясе
Төркем:1944 елда туганнар
Төркем:1 сентябрь көнне туганнар
Төркем:Россия Федерациясе Дәүләт Думасы депутатлары
Төркем:Санкт-Петербург телекоммуникацияләр университетын тәмамлаучылар